b'\n_START_ARTICLE_\nStor\xc5\xbeek\n_START_SECTION_\nPovzetek\n_START_PARAGRAPH_\nPal\xc4\x8dek Stor\xc5\xbeek skupaj s svojo dru\xc5\xbeino prebiva v Pal\xc4\x8dkovi votlini. Rad se sprehaja po gozdu in nekega dne naleti na ljudi, zanj \xc4\x8dudna bitja o katerih so mu pripovedovali \xc5\xbee njegovi star\xc5\xa1i. Kljub temu da bi se jim moral izogniti, se spoprijatelji z otroki, ki so na po\xc4\x8ditnicah na ran\xc4\x8du Kaja in Grom. Skupaj do\xc5\xbeivijo veliko zanimivih dogodiv\xc5\xa1\xc4\x8din, dokler ne pride \xc4\x8das, ko se morajo posloviti, saj je konec po\xc4\x8ditnic na ran\xc4\x8du. Stor\xc5\xbeek se od njih poslovi v upanju, da se bodo \xc5\xa1e kdaj videli.\n_START_SECTION_\nPredstavitev knji\xc5\xbeevne osebe\n_START_PARAGRAPH_\nGlavna knji\xc5\xbeevna oseba je pal\xc4\x8dek Stor\xc5\xbeek, najmlaj\xc5\xa1i \xc4\x8dlan dru\xc5\xbeine pal\xc4\x8dkov. Ime Stor\xc5\xbeek je dobil zato, ker so njegova najljub\xc5\xa1a hrana stor\xc5\xbei. Je zelo pogumen, radoveden in ima rad svoje prijatelje.'